**ТЕХНИЧЕСКИ СПЕЦИФИКАЦИИ**

ПО ОБОСОБЕНА ПОЗИЦИЯ № 3

**„ЗАСТРАХОВАНЕ СРЕЩУ ЗАБОЛЯВАНЕ И ЗЛОПОЛУКА ПО ВРЕМЕ НА ПРЕБИВАВАНЕ В И ИЗВЪН ТЕРИТОРИЯТА НА Р БЪЛГАРИЯ С ОСИГУРЕН АСИСТАНС“**

1. Избраният изпълнител следва да осигури застрахователно покритие по застраховка **„**Застраховане срещу заболяване и злополука по време на пребиваване в и извън територията на Р България с осигурен асистанс“.
2. **Териториален обхват на застраховката: Цял свят**.
3. **Срокът на застраховката** за всеки застрахован, съвпада с продължителността на пътуването.
4. Избраният изпълнител следва да осигури застрахователно покритие, както следва:

**а.) медицински разходи за лечение**, наложено от злополука или акутно заболяване, в това число:

* разходи за медицински изследвания (анализи, рентгенови снимки и др.), хонорар на лекар,
* разходи за медикаменти и др.

**б.)** **разходи за транспортиране и репатриране,** наложени от злополука, акутно заболяване или смърт

**в.)** **спешно стоматологично лечение** с лимит, не по-малко от 250 евро за срока на застраховката.

**г.)** **дневни пари за болничен престой**

1. **Лимит на отговорност: не по-малко от 10 000 евро**, който е общ за всички покрити рискове, описани в т. 4 от настоящите спецификации.
2. Застрахователният договор ще бъде сключен за нуждите на преподаватели, служители и студенти при командировки в чужбина, учебни практики, спортно-възстановителни лагери, състезания и др.
3. Застрахователният договор ще бъде сключен без поименен списък на лицата и без предварително уточнен брой на лицата.
4. Застрахователният договор ще бъде сключен без прилагане на франшиз /самоучастие на застрахования/ по нито една от клаузите, както и да не предвижда необходимост от дозастраховане след изплащане на обезщетение, независимо от размера на изплатените обезщетеня

В уверение на същото участниците следва да декларират писмено в предложението за изпълнение на обществената поръчка, че не предвиждат прилагане на самоучастие на възложителя и дозастраховане.

1. Избраният изпълнител не може да предвижда ограничаване на застрахователното покритие в зависимост от възрастта на застрахованото лице.
2. Избраният изпълнител следва да осигурява застрахователно покритие при условията на настоящите спецификации след уведомяването му от страна на възложителя за всяко пътуване и предоставяне на необходимите за това данни. Плащането на застрахователната премия ще се извършва месечно, до 15-то число всеки месец, за всички пътувания, осъществени през предходния месец. **В тези случаи, избраният изпълнител следва да осигурява застрахователно покритие за целия срок на конкретното пътуване.**
3. Данните за лицата, които ще бъдат застраховани, както и продължителността на пътуването, целта на пътуването и дестинацията, ще бъдат уточнявани на избрания изпълнител след като възникне застрахователен интерес, т.е след като възникне необходимост от пътуване.
4. При настъпване на застрахователно събитие избраният изпълнител осигурява помощ на застраховния чрез Асистанс компания, като предварително указва реда, по който това съдействие се осъществява. Асистанс компанията оказва съдействие на застрахования или негови наследници при увреждане на здравословното му състояние или смърт на застрахования, вследствие на застрахователно събитие.
5. Участниците следва да се посочат в ценовото си предложение дължима застрахователнапремия за едно застраховано лице за един ден, в която следва да бъдат включени всички дължими вноски, такси и данък, в това число данък върху застрахователните премии, вноска за Обезпечителен фонд, ако се предвижда такава и др.
6. Предложената застрахователна премия се посочва в български лева, като следва да бъде положително число и да е записана най-много до втория знак след десетичната запетая.
7. Застрахователната премия по застраховката не трябва да включва отстъпки/бонуси, които да бъдат изискуеми и дължими към избрания изпълнител при настъпване на застрахователно събитие.
8. **Избраният изпълнител не можа да поставя изискване за задължителна минимална премия за издаване на застрахователна полица**. Застрахователната премия се определя за всеки отделен случай в зависимост от продължителността на пътуването и броя пътуващи лица на база посочената от застрахователя премия за 1 лице за 1 ден.
9. Отговорността на избрания изпълнител е до размера на договорения лимит по съответния риск, посочен в застрахователната полица, независимо от броя и вида на настъпилите застрахователни събития в срока на действие на застраховката, независимо от броя, вида и размера на изплатените в срока на действие на застраховката обезщетения, както и независимо от броя и вида на щетите, за които е изплатено застрахователно обезщетение в срока на застраховката.
10. Избраният изпълнител изплаща обезщетение до описания лимит без да залага подлимити за отделните покрити рискове. Допуска се подлимит единствено за риска „спешно стоматологични лечение“, както е описано в т. 4., буква „в“ от настоящите спецификации.

В уверение на същото участниците следва да декларират писмено в предложението за изпълнение на обществената поръчка, че не предвиждат прилагане на подлимити за отделните покрити рискове, с изключение на риска „спешно стоматологично лечение“.

1. Избраният изпълнител изплаща застрахователно обезщетение в срок до 15 дни от датата на получаване на изисканите от Възложителя документи, доказващи щетата по основание и размер.
2. Избраният изпълнител е длъжен да обезщети възложителя за разходи, направени от последния при полагане на необходимата грижа за ограничаване на вредите от настъпило застрахователно събитие, а ако тези разходи са направени в изпълнение на указанията на избрания изпълнител, те се изплащат и над размера на застрахователната сума.
3. Участниците следва да посочат лице, с което представители на възложителя да контактуват в срока на действие на договора по всички въпроси, касаещи изпълнението на обществената поръчка, както и лице, което да го замести при необходимост – болест, нетрудостопособност и т.н.
4. Участниците следва подробно и изчерпателно да опишат в предложението за изпълнение на обществената поръчка редът, условията и сроковете за уведомяването от страна на Възложителя при настъпване на застрахователно събитие. Предложеният от участниците срок за уведомление не може да бъде по-кратък от 7 работни дни от узнаване за застрахователното събитие от страна на Възложителя. В тридневен срок от уведомяването избраният изпълнител е длъжен да направи предписания за отстраняване на неточности и/или пропуски, ако има такива.
5. Участниците следва да приложат към техническото си предложение образци на документи и/или бланки, необходими при уведомлението за щета.